nahid-hub/BLUGE-bengali-wikipedia-section-title-prediction huggingface dataset:
একবার সূর্যদেব দ্বারকার বিশিষ্ট নাগরিক বৃষ্ণি বংশীয় সত্রাজিতের ভ্রাতা প্রসেনকে স্যমন্তক মণি উপহার প্রদান করেন। তখন সত্রাজিৎ সকল দ্বারকাবাসীগণকে সেই মণি দেখার জন্য আমন্ত্রণ জানান। দ্বারকাধীশ শ্রীকৃষ্ণও সেই মণির কথা শ্রবণ করে কৌতূহলী হয়ে সেই মণি দর্শন করতে সত্রাজিতের গৃহে আগমন করেন। কিন্তু শ্রীকৃষ্ণ যখন সত্রাজিতের কাছে স্যমন্তক মণি দেখতে চাইলেন তখন সত্রাজিৎ তাঁকে সন্দেহ করলেন এবং ভাবলেন যে বাসুদেব তার মণিটির কথা শুনে প্রলুব্ধ হয়েছেন এবং সেটি অপহরণ করার অসদুদ্দেশ্য নিয়েই মণিটি দেখতে চেয়েছেন। তিনি স্যমন্তক মণিটি তাঁকে দেখালেন বটে কিন্তু মনে মনে শ্রীকৃষ্ণের নামে কলঙ্ক রটানোর পরিকল্পনা করলেন। সত্রাজিতের বাড়ি থেকে প্রস্থানকালে সত্রাজিতের একমাত্র কন্যা সত্যভামার সঙ্গে শ্রীকৃষ্ণের সাক্ষাৎ ঘটে। সত্যভামাকে দর্শন করা মাত্র শ্রীকৃষ্ণ পরম প্রীত হন এবং তার প্রতি প্রণয়াসক্ত হয়ে তাকে কামনা করেন। সত্রাজিৎতনয়াও শ্রীকৃষ্ণের বলদৃপ্ত, তেজোদীপ্ত অপূর্বমনোহরকান্তি দেখে এবং তাঁকে সুচতুর বাকপটুত্বের সঙ্গে রসালাপ করতে দেখে বিমুগ্ধ হন ও তাঁকে পতিরূপে কামনা করেন। এরপর শ্রীকৃষ্ণ তাঁর বাড়ি থেকে প্রস্থান করা মাত্রই সত্রাজিৎ তার ভাই প্রসেনকে স্যমন্তক মণিটি দিয়ে তাকে আত্মগোপন করে থাকতে বললেন। এরপর তিনি সমগ্র দ্বারকায় প্রচার করে দিলেন যে স্যমন্তক মনিটি অপহৃত হয়েছে এবং দ্বারকেশ্বর দেবকীনন্দন মণিটি দেখে চলে যাওয়ার পরেই মণিটি অদৃশ্য হয়েছে। এইকথা শ্রবণমাত্র শ্রীকৃষ্ণ স্বয়ং ঘটনার প্রকৃত সত্য অনুসন্ধানে প্রবৃত্ত হলেন। বহু অন্বেষণের পর তিনি এক দুর্গম পার্বত্য অঞ্চলে ভল্লুকরাজ জাম্ববানের কাছে স্যমন্তক মণির সন্ধান পেলেন। শ্রীকৃষ্ণ মণিটি তার কাছে প্রার্থনা করলে জাম্ববান তা দিতে অস্বীকৃত হলেন। জাম্ববান বললেন যে যদি যাদবশ্রেষ্ঠ কৃষ্ণ তাকে মল্লযুদ্ধে পরাস্ত করতে পারেন তবেই তিনি মণিটি তাঁকে দিয়ে দেবেন। তখন শ্রীকৃষ্ণ সেই শর্তে সম্মত হলেন এবং বললেন যে যদি জাম্ববান মল্লযুদ্ধে তাঁর কাছে পরাভব স্বীকার করেন তবে স্যমন্তক মণির সাথে সাথে জাম্ববানের পরমাসুন্দরী কন্যা জাম্ববতীকেও স্বয়ং বাসুদেবের হস্তে সমর্পণ করতে হবে। যথানিয়মে মল্লযুদ্ধ আরম্ভ হল। জাম্ববান বীর হলেও মহাবলবান শ্রীকৃষ্ণের সঙ্গে যুদ্ধে অতি সহজেই পরাভূত হলেন। এরপর স্যমন্তক মণি এবং জাম্ববতীকে নিয়ে শ্রীকৃষ্ণ দ্বারকায় প্রত্যাবর্তন করলেন। দ্বারকার পৌর পরিষদে উপস্থিত হয়ে শ্রীকৃষ্ণ যখন সকল কথা বিবৃত করলেন তখন দ্বারকার সকল বিশিষ্ট নাগরিক এই রায় দিলেন যে এই মণি এখন শ্রীকৃষ্ণের, সত্রাজিতের এর উপর আর কোন অধিকার নেই। তখন সত্রাজিৎ তার ভুল স্বীকার করলেন এবং বললেন যে প্রায়শ্চিত্তস্বরূপ তিনি তার একমাত্র কন্যা সত্যভামাকে শ্রীকৃষ্ণের হাতে প্রদান করবেন। কিন্তু শ্রীকৃষ্ণ সত্যভামাকে গ্রহণ করলেও স্যমন্তক মণি গ্রহণ করেননি।

সঠিক অনুচ্ছেদ শিরোনাম কোনটি?
titleA. শেষ জীবন
titleB. কল্পবৃক্ষ
titleC. সন্তান
titleD. স্যমন্তক মণি এবং সত্যভামা
উত্তর: titleD
ব্রুনাই এবং মালয়েশিয়ার মধ্যে সাংস্কৃতিক দিক দিয়ে অনেক মিল রয়েছে। বিশেষত পূর্ব মালয়েশিয়া অঞ্চল পূর্বে ব্রুনাই সাম্রাজ্যের অংশ থাকায়, এই অঞ্চলের সাথে ব্রুনাই এর সাংস্কৃতিক মিল সবচেয়ে বেশি। ২০১১ সালে, মালয়েশিয়ার ৬১,৪৭০ জন পর্যটক, ব্রুনাই ভ্রমণে গিয়েছিলেন। অপরদিকে ২০১৩ সালে, ব্রুনাই এর ১,২৩৮,৮৭১ জন পর্যটক মালয়েশিয়াতে ভ্রমণে গিয়েছিলেন। 
সঠিক অনুচ্ছেদ শিরোনাম কোনটি?
titleA. যোগাযোগ সম্পর্ক
titleB. ইতিহাস
titleC. বিরোধ
titleD. সাংস্কৃতিক সম্পর্ক
উত্তর: titleD
ভিরিয়নের মধ্যে এইচআইভি ভাইরাসের দুইটি ধনাত্বক এক সুত্রক আরএনএ () থাকে। দুইটি আরএনএ একটি অপরটির কপি। দুটি আরএনএ-এর ৫` প্রান্ত একে অপরের সাথে হাইড্রোজেন বন্ধন () অথবা ছোট অ্যান্টি-প্যারেলাল সয্যায় লেগে থাকে। প্রতি আরএনএ() এর ৫` প্রান্তে একটি টি-আরএনএ () বিদ্যমান। এগুলো এইচআইভি() ভাইরাসেরক্ষেত্রে ঋনাত্বক আরএনএ সংশ্লেষণের সময় প্রাইমার হিসেবে কাজ করে।

সঠিক অনুচ্ছেদ শিরোনাম কোনটি?
titleA. সংক্রমণ
titleB. এনজাইম
titleC. জিনোম
titleD. ভাইরাসের গঠন
উত্তর: titleC
সফলভাবে আন্তিখিয়ায় অবরোধের পর জুন ১০৯৮ সালে ক্রুসেডাররা বছরের বাকী সময়ের জন্য অই এলাকাতেই অবস্থান করে। পাপেল লেজেট আদহেমার অব লে পাই মারা যান এবং টরেন্টোর বোহেমোন্ডো আন্তিখিয়ায় তার বলে দাবী করেন। বোল্ডউইন অব বুলুয়িন এডেসাতে অবস্থান করেন এবং ১০৯৮ এর শুরুর দিকে দখল করেছিলেন। অধিপতিদের মধ্যে পরবর্তীতে কি করতে হবে তা নিয়ে কলহ শুরু হয়; টুলুজের রেমন্ড এতে অসন্তুষ্ট হয়ে আন্তিখিয়ায় ত্যাগ করেন এবং মারাত আল নুমানের দুর্গ অধিকার করতে মারাত অবরোধে রওনা হয়। অই বছরের শেষের দিকে, গৌন নাইট ও পদাতিক সৈন্যদের হুমকি দেয়া হচ্ছিলো যে, তাদের ছাড়াই জেরুজালেমের উদ্দেশ্যে যাত্রা করা হবে। ১৩ জানুয়ারি ১০৯৯ সালে রেয়মন্ড ভূমধ্য উপকূল দিয়ে দক্ষিণে মার্চ করা শুরু করেন, সাথে ছিলেন নরমান্ডির রবার্ট এবং বোহেমন্ডের ভাতিজা ট্যানক্রেড।
যাওয়ার পথে ক্রুসেডাররা আরকা ঘেরাও করে, কিন্তু তারা ধরতে ব্যর্থ হয় এবং ১৩ মে অবরোধ বর্জন করে। ফাতিমদ ক্রুসেডাররা যাতে জেরুজালেমের দিকে আর না আগায় এ শর্তে শান্তি চুক্তি করতে চেয়েছিলেন, কিন্তু তা উপেক্ষা করা হয়। ফাতিমদ শানকর্তা ইফতিখার আদ-দৌলা ক্রুসেডারদের উদ্দেশ্য সম্পর্কে অবগত ছিলেন। তাই তিনি জেরুজালেমের সমস্ত খ্রিস্টান অধিবাসীদের বহিষ্কার করেন। জেরুজালেমের দিকে পুনরায় মার্চ করা শুরু করলে, তাদের বাধা দিতে কেউ এলো না।

সঠিক অনুচ্ছেদ শিরোনাম কোনটি?
titleA. মুসলমানগণ
titleB. চূড়ান্ত আক্রমণ
titleC. ইতিহাস
titleD. অবরোধ
উত্তর: titleC
আহোম রাজ্যের অর্থনৈতিক ব্যবস্থার মূল ভিত্তি ছিল পাইক প্রথা। পাইক প্রথা একধরনের বাধ্যতামূলক শ্রম আদায় ব্যবস্থা। আহোমেরা উন্নত প্রযুক্তির সঙ্গে খাল কেটে ও বাঁধ নির্মাণ ও জলসিঞ্চন করে চাষের উপযুক্ত ব্যবস্থা করেছিল। ফলে আহোম রাজ্যে অর্থনৈতিক উন্নতি সাধন হয়েছিল। ষোড়শ শতিকায় আহোম স্বর্গদেউ চুক্লেনমুংয়ের রাজত্বকালে মুদ্রার প্রচলন হয়। সতেরো শতিকায় আহোম রাজ্য পশ্চিমে কোচ রাজ্য ও মোগল সাম্রাজ্যের কিছু অংশ নিজের অধীনে করতে সক্ষম হন। তারপর আহোম রাজ্যে রাজস্ব বা কর আদায় ব্যবস্থা চালু করা হয় ও প্রয়োজন অনুসারে কিছু পরিবর্তন করে নতুন রাজস্ব প্রবর্তন করা হয়েছিল।

সঠিক অনুচ্ছেদ শিরোনাম কোনটি?
titleA. আহোম অর্থনৈতিক ব্যবস্থা
titleB. আহোম প্রশাসন
titleC. মাটির মাপ
titleD. রাজকর্মীসকল
উত্তর: titleA
অভয়ারণ্য সংলগ্ন টোটোপাড়া একটি গুরুত্বপূর্ণ নৃতাত্ত্বিক পর্যটনস্থল। টোটোপাড়া বিশ্বে টোটো উপজাতির একমাত্র আবাসস্থল। বর্তমানে টোটোদের জনসংখ্যা ১০০০ জনের কাছাকাছি। তাদের জীবনযাত্রার মানোন্নয়নের জন্য সরকারি ও বেসরকারি স্তরে অনেক উদ্যোগ গৃহীত হয়েছে। যাই হোক, টোটোদের গ্রামে তাদের উপজাতীয় রীতিনীতি প্রত্যক্ষ করা পর্যটকদের কাছে এক বিরল অভিজ্ঞতা।

সঠিক অনুচ্ছেদ শিরোনাম কোনটি?
titleA. চিলাপাতা বনাঞ্চল
titleB. টোটোপাড়া
titleC. পর্যটন
titleD. এলিফ্যান্ট সাফারি
উত্তর: titleB
শাহী পরিবারের ফরাসি চিকিৎসকচিকিৎসক ফান কুইজ বার নিয়ার এর বর্ণনায় পাওয়া যায় যে মুঘল সাম্রাজ্যের আমলে ভারতের বস্ত্র শিল্প সুদৃঢ় অবস্থানে উন্নত হয়েছিল। সে সময় বিভিন্ন কারখানায় বুটিদার রেশমি কাপড়, সিল্ক এবং অন্যান্য দামি মসলিন প্রস্তুত হতো। এসকল কারখানাগুলোতে শত শত মানুষের কর্মসংস্থান হয়েছিল।

সঠিক অনুচ্ছেদ শিরোনাম কোনটি?
titleA. রাজস্ব
titleB. মুদ্রা
titleC. দাক্ষিণাত্যের রাজপ্রতিনিধি
titleD. বস্ত্র শিল্পের প্রসার
উত্তর: titleD
কাজিরাঙ্গা ২৬°৩০' উত্তর থেকে ২৬°৪৫' উত্তর অক্ষরেখা এবং ৯৩°০৮' পূর্ব থেকে ৯৩°৩৬' পূর্ব দ্রাঘিমারেখার মধ্যে অবস্থিত। আসামের কালিয়াবর মহকুমার নগাঁও জেলা ও বোকাখাট মহকুমার গোলাঘাট জেলা, এই দুই জেলা জুড়ে কাজিরঙ্গা জাতীয় উদ্যান বিস্তৃত।

উদ্যানটির দৈর্ঘ্য পূর্ব পশ্চিমে প্রায় ৪০ কিলোমিটার (২৫ মাইল) এবং উত্তর দক্ষিণে ১৩ কিলোমিটার (৮ মাইল)। কাজিরাঙ্গার মোট আয়তন বর্তমানে ৩৭৮ বর্গকিলোমিটার (১৪৬ বর্গ মাইল)। সাম্প্রতিক বছরগুলোতে এর মোট ৫১.১৪ বর্গ কিলোমিটার (১৪৬ বর্গ মাইল) ভূমি নদীগর্ভে বিলীন হয়ে গেছে। সব মিলিয়ে মোট ৪২৯ বর্গ কিলোমিটার (১৬৬ বর্গ মাইল) এলাকা কাজিরঙ্গা জাতীয় উদ্যানের অংশ হিসেবে স্বীকৃতি পেয়েছে। পুরো এলাকাটি বন্যপ্রাণীদের নিরাপদ আবাস ও প্রজননস্থল হিসেবে ব্যবহৃত হচ্ছে। এছাড়া কাজিরাঙ্গা কার্বি আংলং পাহাড়ে বন্যপ্রাণীদের চলাচলের একটি নিরাপদ পথ হিসেবে হিসেবে বহু আগে থেকেই ব্যবহৃত হয়ে আসছে। সমুদ্রপৃষ্ঠ থেকে কাজিরাঙ্গার উচ্চতা ৪০ মিটার থেকে ৮০ মিটার পর্যন্ত। উদ্যানের পুরো উত্তর ও পূর্ব সীমা জুড়ে ব্রহ্মপুত্র নদ বিস্তৃত রয়েছে। আর দক্ষিণ দিক দিয়ে প্রবাহিত হচ্ছে মরা ডিফলু নদী। অন্যান্য গুরুত্বপূর্ণ নদীর মধ্যে ডিফলু ও মরা ধানসিঁড়ি নদী অন্যতম।

কাজিরাঙ্গার ভূমি উর্বর পলিমাটি দ্বারা আবৃত। শত শত বছর ধরে ব্রহ্মপুত্র নদের ভাঙনে এবং এর প্রবাহিত পলি জমে কাজিরাঙ্গার ভূমি সৃষ্টি হয়েছে। অসংখ্য চর রয়েছে এখানে। আরও রয়েছে বন্যাবাহিত বিস্তীর্ণ জলাশয়। এসব জলাশয় "বিল" নামে পরিচিত। কাজিরাঙ্গার মোট এলাকার পাঁচ শতাংশ দখল করে আছে এসব বিল। এছাড়াও কিছু উচ্চভূমি রয়েছে যেগুলোকে স্থানীয়ভাবে "চাপরি" বলা হয়। বন্যার সময় পশুপাখি এসব চাপরিতে এসে আশ্রয় নেয়। বন্যার সময়ে প্রাণীদের নিরাপত্তা নিশ্চিত করার জন্য ভারতীয় সেনাবাহিনীর সহায়তায় বহু কৃত্রিম চাপরি সৃষ্টি করা হয়েছে।

কাজিরাঙ্গা জাতীয় উদ্যান ইন্দোমালয় ইকোজোনের অন্তর্ভুক্ত। এর প্রধান প্রধান পরিবেশসমূহের মধ্যে গ্রীষ্মমণ্ডলীয় ও অর্ধ-গ্রীষ্মমণ্ডলীয় প্রশস্তপত্রী বৃক্ষের বনভূমির অন্তর্গত ব্রহ্মপুত্র উপত্যকার অর্ধ-চিরসবুজ অরণ্য এবং গ্রীষ্মমণ্ডলীয় ও অর্ধগ্রীষ্মমণ্ডলীয় তৃণভূমি, সাভানা ও গুল্মভূমির অন্তর্গত তেরাই-ডুয়ার সাভানা ও তৃণভূমি অন্যতম।

সঠিক অনুচ্ছেদ শিরোনাম কোনটি?
titleA. প্রাণীবৈচিত্র্য
titleB. নামকরণ
titleC. ইতিহাস
titleD. ভূপ্রকৃতি
উত্তর: titleD
২০১২-১৩ মৌসুমে ভারত সফরে রুট মনোনীত হন। নাগপুরে অনুষ্ঠিত ৪র্থ টেস্টের মাধ্যমে অভিষেক ঘটে তার। সাবেক ইংরেজ অল-রাউন্ডার পল কলিংউডের কাছ থেকে ৬৫৫তম খেলোয়াড় হিসেবে ক্যাপ নেন। ৬ নম্বরে ব্যাটিংয়ে নেমে ২২৯ বলের সাহায্যে ৭৩ রান করেন। কেভিন পিটারসনের সাথে তিনিও দলের সর্বোচ্চ রান সংগ্রহকারী হিসেবে দলের মোট রান সংখ্যাকে ৩৩০-এ নিয়ে যান। এরপর তিনি পিযুষ চাওলা’র হাতে কট এন্ড বোল্ড হন। দ্বিতীয় ইনিংসে অপরাজিত ২০ রান করে দলকে ড্রয়ের পথে নিয়ে যান যাতে দলের জয়ের জন্য ১৯৮৪-৮৫ মৌসুমের পর রেকর্ডসংখ্যক রান করতে হতো।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. মূল্যায়ণ
titleC. খেলোয়াড়ী জীবন
titleD. ক্রিকেট বিশ্বকাপ
উত্তর: titleC
এই মেয়েটি আদালতে বলে, ধর্ষণের পর তাকে ক্রন্দনরত অবস্থায় রেখে তাজোমারু চলে যায়। সে কাঁদতে কাঁদতে তার স্বামীর কাছে ক্ষমা প্রার্থনা করে। কিন্তু তার স্বামী শীতল এবং স্থির দৃষ্টিতে তাকিয়ে থাকে। সে স্বামীর বাঁধন খুলে দেয় এবং তাকে মেরে ফেলার জন্য স্বামীকে অনুরোধ করে। তারপরও সেই এক দৃষ্টিতে চেয়ে থাকে সামুরাই, কোন ভাবান্তর নেই। বারবার অনুরোধ করতে থাকে তাকে মেরে ফেলার জন্য। এক পর্যায়ে নিজে ড্যাগার হাতে নিয়ে অবচেতন মনে স্বামীর দিকে ঝুঁকে পড়তে থাকে। চেতন ফিরে আসার পর দেখে তার স্বামীর বুকে ড্যাগার গেঁথে আছে। এরপর সে অনেকবার আত্মহত্যার চেষ্টা করে। একবার কাছের হ্রদে ডুবে মরারও চেষ্টা করে। সব প্রচেষ্টাই ব্যর্থ হয়।

সঠিক অনুচ্ছেদ শিরোনাম কোনটি?
titleA. আবার কাঠুরে
titleB. কাহিনীর সারাংশ
titleC. সামুরাইয়ের স্ত্রী
titleD. ডাকাত তাজোমারু
উত্তর: titleC
হিরাকুদ বাঁধ একটি যৌগিক কাঠামো; মাটি, কংক্রিট এবং ম্যাসনারি দ্বারা গঠিত।সম্বলপুরের উত্তরে মহানদীর উপরে নির্মিত এই বাঁধটি ভারতের সবচেয়ে দীর্ঘস্থায়ী মাটির বাঁধ। ডাইকসহ বাঁধের দৈর্ঘ্য । প্রধান বাঁধটির সামগ্রিক দৈর্ঘ্য দুটি পাহাড়ের মধ্যে বিস্তৃত; বামদিকে লামদুনগরি এবং ডানদিকে চান্ডিল ডুঙ্গুরি।সাথের জলাধারটি ভারতের অন্যতম বৃহত্তম কৃত্রিম জলাধার, ক্ষেত্রফল ও পরিধি সম্পন্ন। বাঁধের উভয় তীরে দুটি পর্যবেক্ষণ টাওয়ার আছে। একটি "গান্ধী মিনার" এবং অন্যটি "নেহেরু মিনার"। উভয় পর্যবেক্ষণ টাওয়ার থেকেই হ্রদটি খুব সুন্দর দৃশ্য দেখা যায়।

সঠিক অনুচ্ছেদ শিরোনাম কোনটি?
titleA. বন্যপ্রাণী
titleB. পলি
titleC. শিল্প ব্যবহার
titleD. গঠন
উত্তর: titleD
ডেনড্র্যাটিক ড্রেনেজ সিস্টেমগুলি ( গ্রীক "ডেনড্রাইটস" থেকে "গাছের সমান্তরাল") সরাসরি সোজা নয় এবং এটি নিকাশী ব্যবস্থার সর্বাধিক সাধারণ রূপ। একটি ডেনড্র্যাটিক সিস্টেমে প্রচুর অবদানকারী স্রোত রয়েছে (গাছের ডানাগুলির সাথে সাদৃশ্য), যা পরে মূল নদীর উপনদীগুলিতে (যথাক্রমে ডাল এবং গাছের ডাল) একসাথে যুক্ত হয় । নদী চ্যানেল ভূখণ্ডের ঢালু অনুসরণ করে যেখানে এগুলি বিকাশ করে। ডেনড্রিটিক সিস্টেমগুলি ভি-আকৃতির উপত্যকাগুলিতে গঠন করে ; ফলে, রক ধরনের হতে হবে অভেদ্য এবং নিরন্ধ্র । 
সমান্তরাল ড্রেনেজ প্যাটার্ন

সঠিক অনুচ্ছেদ শিরোনাম কোনটি?
titleA. সমান্তরাল ড্রেনেজ প্যাটার্ন
titleB. ডেন্ড্রিটিক ড্রেনেজ প্যাটার্ন
titleC. আয়তক্ষেত্রাকার নিকাশী প্যাটার্ন
titleD. রেডিয়াল ড্রেনেজ প্যাটার্ন
উত্তর: titleB
১৯৫২ সালে তিনি টাঙ্গাইলের বিন্দুবাসিনী বালিকা উচ্চ বিদ্যালয় থেকে ম্যাট্রিক পাস করেন। বাংলা ভাষা আন্দোলন চলাকালীন সেই সময়ে তিনি স্কুলের হোস্টেলে থাকতেন। স্কুলের গেট ভেঙ্গে মিছিলে যোগ দেওয়ার পর ফিরে আসলে তিনিসহ বাকি মেয়েদের স্কুলে ঢুকতে দেয়া হয় নি। তিনি তার ভাই প্রবন্ধকার আজিজ মেহেরের সাথে টাঙ্গাইলে মামার বাড়ি ও পড়ে নিজেদের গ্রামের বাড়ি চলে যান। পড়ে তিনি ভারতেশ্বরী হোমসে ভর্তি হন কিন্তু সেখানে শৃঙ্খলিত জীবনে থাকতে না পেরে চলে আসেন। পরে ১৯৫৪ সালে রাজশাহী কলেজ থেকে ইন্টারমিডিয়েট পাস করেন এবং ১৯৫৮ সালে ইডেন মহিলা কলেজ থেকে বিএ পাস করেন। দীর্ঘদিন পরে ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতকোত্তর ডিগ্রী লাভ করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. শিক্ষাজীবন
titleC. কর্মজীবন
titleD. পারিবারিক জীবন
উত্তর: titleB
৩,০০০ ক্যাডেটদের, অফিসারদের, কসাক সৈনিকদের এবং মহিলা সৈন্যদের শীতকালীন প্রাসাদকে রক্ষা করার জন্য শীতকালীন প্রাসাদের বিরুদ্ধে চূড়ান্ত হামলার সঙ্গে রক্তপাতহীন বিদ্রোহ ঘটে। বলশেভিকরা আক্রমণের বিলম্বিত করেছিল কারণ বিপ্লবীরা অস্ত্রশস্ত্রে কাজ করতে পারছিল না। সহিংসতার ভয়ে বলশেভিকরা হামলার দীর্ঘসূত্রিত হয়ে ওঠে কারণ বিদ্রোহ হিংসাত্মক প্রাদুর্ভাব তৈরি করেনি। ৬:১৫ পি.এম. আর্টিলারি ক্যাডেটদের একটি বড় দল প্রাসাদের পরিত্যাগ করে তাদের তলপেটে ফেলে দিয়েছিল। ৮:০০ পি.এম., ২০০ কসাক সৈনিকদের প্রাসাদ থেকে বেরিয়ে তাদের ব্যারাকিতে ফিরে আসে। যদিও প্রাসাদের মধ্যে অস্থায়ী সরকার মন্ত্রিসভার সিদ্ধান্ত গ্রহণের বিষয়ে বিতর্ক চলছিল, বলশেভিকরা আত্মসমর্পণ করতে একটি চরমপত্র জারি করেছিল। কর্মীরা ও সৈন্যরা শেষ টেলিগ্রাফ স্টেশনগুলি দখল করে, শহরের বাইরে অনুগত সামরিক বাহিনীর সাথে মন্ত্রিসভা যোগাযোগ বন্ধ করে দেয়। রাতের অগ্রগতির সময়, বিদ্রোহীদের ভিড় প্রাসাদের চারপাশে ঘেরাও করে, এবং অনেকে তা ছড়িয়ে পড়ে। যদিও সোভিয়েত ঐতিহাসিকগণ এবং কর্মকর্তারা এই ঘটনাকে বীরত্বপূর্ণ পদে তুলে ধরার চেষ্টা করেছিলেন, বিদ্রোহ এবং এমনকি শীতকালীন প্রাসাদে আটক থাকা অবস্থায় প্রায় বিনা প্রতিরোধে। ৯:৪৫ পি.এম. যুদ্ধপোত ঊষা বন্দর থেকে একটি ফাঁকা গুলি ছোঁড়ে। কয়েকজন বিপ্লবী ১০:২৫ পি.এম. এ প্রাসাদে প্রবেশ করেন। এবং সেখানে একটি ভর প্রবেশ ৩ ঘণ্টা পরে ছিল। ২৬ অক্টোবর ২:২০ ,মিনিটে বলশেভিক বাহিনী প্রাসাদ নিয়ন্ত্রণ লাভ করে। বিল্ডিং জুড়ে ছড়িয়ে ছিটিয়ে থাকা বন্দুকযুদ্ধের পর, অস্থায়ী সরকার মন্ত্রিসভা আত্মসমর্পণ করেছে। গ্রেফতার করা হয় নি একমাত্র সদস্য কেরেনস্কাই নিজেকে যারা ইতিমধ্যে প্রাসাদে বাকি ছিল

সঠিক অনুচ্ছেদ শিরোনাম কোনটি?
titleA. শীতকালীন প্রাসাদের উপর হামলা
titleB. ডিবেনকো স্মৃতিকথা
titleC. পরিকল্পনা
titleD. জুলাই দিনগুলি
উত্তর: titleA
একাধিক সমীক্ষা অনুসারে, ইউটিউবার সহস্র-প্রজন্মের জন্য তথ্য এবং বিনোদনের একটি গুরুত্বপূর্ণ উত্স হয়ে উঠেছে। প্রভাবশালী ইউটিউবারগুলি প্রায়শই মাইক্রোসিলিবিরিটি হিসাবে বর্ণনা করা হয়। যেহেতু ইউটিউবার একটি সর্বনিম্ন সামাজিক মিডিয়া ভিডিও প্ল্যাটফর্ম হিসাবে ব্যাপকভাবে কল্পনা করা হয়েছে, তাই মাইক্রোসেলিব্রিটি সংস্কৃতির প্রতিষ্ঠিত এবং বাণিজ্যিক পদ্ধতির সাথে জড়িত বলে মনে হয় না বরং স্বশাসিত এবং স্বতন্ত্র দেখা যায়। এই চেহারাটি পরিবর্তে, ইউটিউবারকে আরও সম্পর্কিত ও খাঁটি হিসাবে দেখা যায় এবং এটি ইউটিউবের মাধ্যম ব্যবহার করে শিল্পী এবং দর্শকের মধ্যে সরাসরি সংযোগ দ্বারা উৎসাহিত হয়।

ইউটিউব ব্যক্তিত্বরা ১০ টি ইউটিউব সেলিব্রিটি বা ১০ ট্র্যাডিশনাল সেলিব্রিটি বেশি প্রভাবশালী কিনা তা নিয়ে আমেরিকা যুক্তরাষ্ট্রের দক্ষিণ ক্যালিফোর্নিয়া বিশ্ববিদ্যালয় পরিচালিত ২০১৪ সালের সমীক্ষায়, ইউটিউব ব্যক্তিত্বরা র‌্যাঙ্কিংয়ের প্রথম পাঁচটি স্থান নিয়েছিল, স্মোশ র‌্যাঙ্কিং হিসাবে সবচেয়ে প্রভাবশালী। ২০১৫ সালে পুনরাবৃত্তি করা হলে, সমীক্ষাটি প্রথম স্থানটিতে ছয়টি ইউটিউবারকে পেয়েছিল এবং কেএসআইকে সবচেয়ে প্রভাবশালী হিসাবে স্থান দিয়েছে।

বেশ কয়েকটি বিশিষ্ট ইউটিউবারস এবং তাদের প্রভাব ছিল বিজ্ঞানী গবেষণার বিষয়, যেমন জোয়েলা এবং পিউডিপি। এই স্তরের প্রভাবের কারণে, রবার্ট হোভডেন ইউটিউবের উপর কোনও ব্যক্তির আউটপুট এবং প্রভাব মূল্যায়নের জন্য জি-ইনডেক্স এবং এইচ-ইনডেক্সের অনুরূপ একটি নতুন সূচক তৈরির পক্ষে যুক্তি দিয়েছিলেন।
সঠিক অনুচ্ছেদ শিরোনাম কোনটি?
titleA. বুৎপত্তি
titleB. ইতিহাস
titleC. প্রভাব
titleD. বাণিজ্যিক সাফল্য
উত্তর: titleC
মুহাম্মদ বিন নায়েফ ১৯৫৯ সালের ৩০ আগস্ট জেদ্দায় জন্মগ্রহণ করেন। তিনি নায়েফ বিন আবদুল আজিজের দ্বিতীয় ছেলে। তার মায়ের নাম আল জাওহারা বিনতে আবদুল আজিজ বিন মুসাইদ আল জিলুয়ি। জাওহারা আল সৌদ রাজবংশের আল জিলুয়ি শাখার সদস্য।

মুহাম্মদ বিন নায়েফ যুক্তরাষ্ট্রে লেখাপড়া করেছেন। তিনি লিউইস ও ক্লার্ক কলেজের কোর্সে অংশ নিলেও শিক্ষা সমাপ্ত করেননি। ১৯৮৫ সাল থেকে ১৯৮৮ সাল পর্যন্ত তিনি এফবিআইয়ের নিরাপত্তা কোর্সে অংশ নিয়েছেন এবং পরবর্তীতে ১৯৯২ সাল থেকে ১৯৯৪ সাল পর্যন্ত স্কটল্যান্ড ইয়ার্ডের সন্ত্রাসবিরোধী ইউনিটে প্রশিক্ষণ গ্রহণ করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. প্রারম্ভিক জীবন
titleD. যুবরাজ
উত্তর: titleC
১৯০২ সালে প্রথম-শ্রেণীর ক্রিকেটে কেনেথ হাচিংসের অভিষেক পর্ব সম্পন্ন হয়। ঐ মৌসুমে কাউন্টি চ্যাম্পিয়নশীপে তিনি কেবলমাত্র একটি খেলায় কেন্টের পক্ষে খেলেছিলেন। ১৯০৩ সালে ১১টি কাউন্টি চ্যাম্পিয়নশীপের খেলায় স্বতঃস্ফূর্তভাবে খেলেন। কেন্টের সদস্যরূপে আমেরিকা গমন করেন ও ফিলাডেলফিয়া জেন্টলম্যানের বিপক্ষে খেলেন। কিন্তু, ১৯০৪ ও ১৯০৫ সালে কাউন্টির পক্ষে মাত্র তিনবার অংশগ্রহণ করেছিলেন। তন্মধ্যে, দুইটি অর্ধ-শতকের ইনিংস ছিল তার।

১৯০৬ সালে প্রথমবারের মতো কেন্টের পক্ষে পূর্ণাঙ্গ মৌসুম খেলার সুযোগ হয় কেনেথ হাচিংসের। এটিই তার খেলোয়াড়ী জীবনের সর্বাপেক্ষা সফলতম অধ্যায় ছিল। তিনি ‘অতি-আক্রমণাত্মক’ ঢংয়ে ব্যাটিংশৈলী উপহার দেন। ৬০.৫৮ গড়ে ১৪৫৪ রান কেন্টকে প্রথমবারের মতো কাউন্টি চ্যাম্পিয়নশীপের শিরোপা লাভে প্রধান ভূমিকা রাখেন। ঐ মৌসুমের সম্ভাব্য ২৫টি খেলার মধ্যে ১৮ খেলায় অংশ নিয়ে এ সাফল্য পান। তিনি চারটি শতরানের ইনিংস খেলেন। উইজডেনের মতে, বিস্ময়কর প্রতিভার অধিকারী তিনি। অন্যদিকে, গার্ডিয়ানের অভিমত, অত্যন্ত শক্তিধর ব্যাটিংস্তম্ভের অধিকারী কেন্ট দলে তিনি সকলের সেরা। জেন্টলম্যান বনাম প্লেয়ার্সের মধ্যকার খেলায় তাকে অন্তর্ভূক্ত করা হয় ও ১৯০৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত করা হয়।

তবে, ১৯০৬ সালের ন্যায় আর কখনও নিজেকে মেলে ধরতে পারেননি। উইজডেন এ প্রসঙ্গে মন্তব্য করে যে, তিনি তার প্রতিশ্রুতিশীলতা পূরণে অক্ষম। তাসত্ত্বেও, ১৯০৬ থেকে ১৯১১ সময়কালে প্রত্যেক ইংরেজ ঘরোয়া মৌসুমে সহস্রাধিক রানের মাইলফলক স্পর্শ করেছিলেন কেনেথ হাচিংস। ১৯০৬ সালের পর ১৯০৯ ও ১৯১০ সালে সেরা সময় অতিবাহিত করেন। ঐ দুই মৌসুম কেন্ট ক্লাব উপর্যুপরী চ্যাম্পিয়নশীপের শিরোপা জয় করে।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. কাউন্টি ক্রিকেট
titleC. বিশ্বযুদ্ধে অংশগ্রহণ
titleD. খেলার ধরন
উত্তর: titleB
গণতন্ত্রায়নও প্রাক্তন ব্রিটিশ প্রদেশ আর প্রাক্তন দেশীয় রাজ্যের মধ্যে গুরুত্বপূর্ণ একটি পার্থক্য ধরে রাখে। যেহেতু দেশীয় রাজ্য কেবলমাত্র তিনটি বিষয় নিয়ে গড়া অধিগ্রহণের সরঞ্জাম স্বাক্ষর করে, তাই তাদেরকে কিছু সরকারি নীতি থেকে পৃথক রাখা হয়। এই ঘটনাকে [[সামাজিক সুবিচার]] এবং জাতীয় উন্নয়নের জন্য প্রয়োজনীয় নীতিমালা তৈরির ক্ষেত্রে একটি বাধা হিসেবে দেখে কংগ্রেস। পরবর্তীতে কেন্দ্রীয় সরকারের হাতে ব্রিটিশ প্রদেশসমূহের উপর যেমন কর্তৃত্ব ছিল, অনুরূপ কর্তৃত্ব যেন দেশীয় রাজ্যের উপর থাকে, তা নিশ্চিত করার চেষ্টা করা হয়। ১৯৪৮-এর মে মাসে ভি. পি. মেননের আগ্রহে দিল্লিতে দেশীয় ইউনিয়নের রাজপ্রমুখ এবং স্বরাষ্ট্র মন্ত্রণালয়ের মধ্যে বৈঠক অনুষ্ঠিত হয়। বৈঠকের শেষে রাজপ্রমুখগণ নতুন অধিগ্রহণের সরঞ্জামে স্বাক্ষর করেন, যার মাধ্যমে ভারত সরকার [[ভারত সরকার আইন ১৯৩৫]] এর অধীনে সাতটি বিষয়ে সকল প্রকার ক্ষমতা লাভ করে। ধীরে ধীরে মাইসোর, হায়দ্রাবাদসহ সকল দেশীয় ইউনিয়ন ভারতের সংবিধান মেনে নিতে শুরু করে। এভাবে তারা প্রাক্তন ব্রিটিশ প্রদেশসমূহের মত কেন্দ্রীয় সরকারের দৃষ্টিতে একই আইনগত অবস্থান লাভ করে। একমাত্র ব্যতিক্রম ছিল কাশ্মীর, যাদের সাথে ভারতের সম্পর্ক মূল অধিগ্রহণের সরঞ্জামের ভিত্তিতে গড়ে উঠেছিল। তাদের সংবিধানও ছিল [[জম্মু ও কাশ্মীরের সাংবিধানিক অ্যাসেম্বলি|রাজ্যের সাংবিধানিক অ্যাসেম্বলি]] কর্তৃক প্রস্তুতকৃত।

১৯৫০ থেকে কার্যকর ভারতের সংবিধান ভারতের সাংবিধানিক একককে তিনটি অংশে ভাগ করে — পার্ট এ, বি এবং সি রাজ্যসমূহ। প্রাক্তন ব্রিটিশ প্রদেশ এবং দেশীয় রাজ্য মিলে পার্ট এ রাজ্য গঠন করে। দেশীয় ইউনিয়ন, মাইসোর এবং হায়দ্রাবাদ পার্ট বি রাজ্যের ভাগের পড়ে। আর প্রাক্তন প্রধান কমিশনারের প্রদেশ এবং [[আন্দামান ও নিকোবার দ্বীপপুঞ্জ]] ব্যতিত অন্যান্য কেন্দ্রশাসিত অঞ্চলসমূহ পার্ট সি রাজ্যের অন্তর্ভুক্ত হয়। পার্ট এ এবং পার্ট বি রাজ্যসমূহের মধ্যে মূল পার্থক্য ছিল এই যে পার্ট বি রাজ্যের রাজপ্রমুখগণ সংযুক্তির চুক্তি দ্বারা নিয়োগপ্রাপ্ত, কেন্দ্রীয় সরকার কর্তৃক নিয়োগপ্রাপ্ত গভর্নর নন। এর পাশাপাশি সংবিধান কেন্দ্রীয় সরকারের হাতে তুলে দেয় প্রাক্তন দেশীয় রাজ্যের উপর গুরুত্বপূর্ণ পরিমাণ ক্ষমতা, যার মাধ্যমে "তাদের পরিচালনা ব্যবস্থা প্রয়োজনে রাষ্ট্রপতির নিয়ন্ত্রণাধীন এবং রাষ্ট্রপতির নির্দেশের অনুসারী।" এছাড়া উভয়ক্ষেত্রে সরকারের কাঠামো একইরকম ছিল।

সঠিক অনুচ্ছেদ শিরোনাম কোনটি?
titleA. ভারত জাতীয় কংগ্রেসের অবস্থান
titleB. চাপ এবং কূটনৈতিক অবস্থা
titleC. উপনিবেশসমূহের ভারতভুক্তির প্রক্রিয়া
titleD. কেন্দ্রীয়করণ এবং সাংবিধানিকরণ
উত্তর: titleD
আরব লীগের প্রত্যাখানের মুখে ১৯৪৮ সালের ১৪ মে দখলভূমিতে ইসরাইলকে ইহুদি রাষ্ট্র হিসেবে ঘোষণা দেয়া হয়। ইউরোপে ইহুদী নিধনযজ্ঞ বা ‘শোয়া’র দুঃস্বপ্ন ভুলতে পারে নি সেদেশের মানুষ৷ ফলে আরও একবার নিশ্চিহ্ন হয়ে যাওয়ার আশঙ্কা দূর করতে যে কোন পদক্ষেপ নিতে শুরু থেকেই প্রস্তুত ছোট্ট এই ইহুদী রাষ্ট্র৷

রাষ্ট্র হিসেবে ইসরায়েলের প্রতিষ্ঠার ১৯ মাসের মাথায় দেশের প্রথম প্রধানমন্ত্রী ডাভিড বেন গুরিয়ন ‘মোসাদ' প্রতিষ্ঠা করেন। ডিসেম্বর ১৩, ১৯৪৯ সালে "দ্য সেন্ট্রাল ইন্সিটিটিউট ফর করডিনেসন" নামে মোসাদের কর্যক্রম শুরু হয় তবে আনুষ্ঠানিকভাবে এটি প্রতিষ্ঠিত হয় ১৯৫১ সালের মার্চে। ইসরায়েল প্রতিষ্ঠার আগেই যেসব ইহুদি নিষিদ্ধ সংগঠন সংগ্রাম চালাচ্ছিল, তাদের জন্য গুরুত্বপূর্ণ তথ্য সংগ্রহ করতে যে কাঠামো গড়ে উঠেছিল, তাকে ‘মোসাদ' এর পূর্বসূরি বলা হয়। মোসাদ সামরিক সার্ভিস নয়। যওি অধিকাংশ কর্মকর্তাই ইসরাইলের ডিফেন্স ফোর্সের।

১৯৪৯ সালে মোসাদের জন্ম হলেও ১৯৯৬ পর্যন্ত কেউই জানতো না এই সংস্হাটার প্রধানের কথা। ১৯৯৬ সালে যখন "সাবতাই" কে অপসারন করে ডেনি ইয়াতমকে নিয়োগ দেওয়া হয় এক ঘোষণার মাধ্যমে, তখন প্রথমবারের মত বিশ্ববাসী জানতে পারে এই সংস্হাটার প্রধান কে। ১৯৫৬ সালে সোভিয়েত ইউনিয়নে ২৮তম কম্যুনিস্ট সম্মেলনে যখন "নিকিটা ক্রুশ্চেভ" এক গোপন মিটিংয়ে 'স্টালিনকে' অভিযুক্ত ও অস্বীকার করে নিজেই প্রেসিডেন্ট বলে ঘোষণা করে, ঐ বক্তব্যের এক কপি মোসাদ সিআইএর হাতে দিয়ে দেয়। এই প্রথম সিআইএ মোসাদের কার্যক্রম উপলব্ধি করে যাতে সিআইএ অবিভূত হয়। কারণ সিআইএর মত সংস্হাটিও এই রকম একটা সেন্সেটিভ সংবাদ সংগ্রহে ব্যর্থ হয়েছিল।


সঠিক অনুচ্ছেদ শিরোনাম কোনটি?
titleA. মোসাদের কিছু ব্যার্থ অপারেশন
titleB. মিশর ও সিরিয়া
titleC. ইতিহাস
titleD. দক্ষিণ আমেরিকা
উত্তর: titleC
শ্রীলঙ্কার দক্ষিণাঞ্চলের এক উপকূলীয় শহর আম্বালানগোদায় ১৯৫০ সালের ১৮ ডিসেম্বর জন্ম গ্রহণ করেন শরৎ। তার পিতা পিটার ফনসেকা ছিলেন একজন খ্রিষ্টান এবং একজন শিক্ষাবিদ, এই পিটার পিয়াবতী (শরৎ এর মা) নামের এক বৌদ্ধ নারীকে প্রেম করে বিয়ে করেন যে তারই সঙ্গে লেখাপড়া করতেন। শরৎ প্রথমে আম্পারা এলাকার একটি উচ্চ বিদ্যালয়ে পড়েন (১৯৫৫-১৯৫৭), এরপর আম্বালানগোদা থেকে ম্যাট্রিক পাশ করেন (১৯৬৫ সালে) এবং কলম্বোর আনন্দ কলেজ থেকে বিএ পাশ করেন ১৯৬৯ সালে। ঐ বছরই সেনাবাহিনীতে ক্যাডেট হিসেবে নির্বাচিত হয়ে যান এবং পরের বছরের জানুয়ারীতে প্রশিক্ষণ শুরু করেন।
সঠিক অনুচ্ছেদ শিরোনাম কোনটি?
titleA. সামরিক জীবন
titleB. ইলাম যুদ্ধ ১
titleC. এলটিটিইকে শায়েস্তা
titleD. পূর্ব জীবন
উত্তর: titleD
হামিদুর রহমানকে শহীদ মিনারের নকশা করার কাজ দেয়ার পর থেকেই তিনি ভাষা আন্দোলনকে কেন্দ্রীয়ভাবে ধারণ করে এমন কোন নকশা করতে চেয়েছিলেন। তিনি অনুভূমিক ও উল্লম্ব আকারের কাঠামোর মাধ্যমে পুরো বাঙালির পরিচয়কে বের করে আনতে চেয়েছিলেন। কেন্দ্রীয় কাঠামোর উভয়দিকে চারটি স্তম্ভের মাধ্যমে একটি একত্রীত স্তম্ভের ভারসাম্য এবং সাদৃশ্য রক্ষা করার ব্যবস্থা করেন। প্রকৃত নকশাতে তিনি স্টেইনড কাচের মধ্যে হাজারো চোখের ন্যায় গঠনও এঁকেছিলেন, যার মধ্য দিয়ে সূর্যালোক এসে সামনের মর্মরখচিত মেঝেকে ভোর থেকে গোধূলী পর্যন্ত আলোকিত করে রাখবে। এর বেসমেন্টে তিনি ১৫০০ বর্গফুটের একটি ফ্রেস্কোর কাজও করতে চেয়েছিলেন।

হামিদুর রহমানের রূপকল্পনা অনুসারে ১৯৬২ সালের ১২ই ফেব্রুয়ারি কিছুটা পরিবর্তিত আকারেই শহীদ মিনারের নির্মাণকাজ আরম্ভ হয়। ১৯৬৩ সালের ২১শে ফেব্রুয়ারি নতুন শহীদ মিনারের উদ্বোধন করা হয়।

খ্যাতনামা শিল্পী নভেরা আহমেদ এই নকশায় হামিদুর রহমানকে সার্বিকভাবে সহযোগীতা করেন। কিন্তু সরকারিভাবে তার নাম না থাকায় শহীদ মিনারের নকশায় হামিদুর রহমানের সাথে তার অবদান বিতকির্ত রয়েছে।

এছাড়াও হামিদুর রহমান বেশকিছু নান্দনিক চিত্রকর্ম অঙ্কন করেন।

সঠিক অনুচ্ছেদ শিরোনাম কোনটি?
titleA. অবদান
titleB. শিক্ষা
titleC. জন্ম
titleD. মৃত্যু
উত্তর: titleA
সোনারগাঁও নামকরণের ইতিহাস রহস্যাবৃত। ডঃ আর. সি. মজুমদার ও স্যার যদুনাথ সরকার যে সুবর্ণ ভূমির কথা বলেছেন তা এ সোনারগাঁও ভূমিকেই বুঝায়। যার মাটির বর্ণ সুবর্ণ বা রক্ত বর্ণ ছিল এবং যাকে সুবর্ণ ভুক্তি কিংবা সুবর্ণ বিষয় ও বলা হত। কালিকা পুরানে প্রাচীন ব্রহ্মপুত্র তীরের অনেক স্থানের ভূমি রক্তবর্ণ বলে উল্লেখ আছে। কথিত আছে যে, দেবা সুরের যুদ্ধকালে রক্তপাত হেতু মৃত্তিকা লোহিত বর্ণ ধারণ করেছিল। স্বর্ণ ভূমি থেকে সোনারগাঁও বা সুবর্ণ গ্রামের নাম করণ হতে পারে।

কারো কারো মতে, উপমহাদেশের একমাত্র ইসলামী বিশ্ববিদ্যালয় (সোনারগাঁও) থেকে প্রশিক্ষণ প্রাপ্ত প্রতিটি শিক্ষানবিস সেকালে স্বর্ণের টুকরো হিসাবে আখ্যায়িত হতেন এবং তাদের স্মরণে নামকরণ হয়েছিল সোনারগাঁও বা সুবর্ন গ্রাম। ডঃ নীহার রঞ্জন রায় তার বাঙ্গালার ইতিহাস গ্রন্থে বলেন, প্রাচীন নিম্নবঙ্গে বা আশে পাশে কোন সোনার খনি ছিল। অথবা বুড়িগঙ্গার বা সুবর্ন গ্রামের পাশ্ববর্তী নদীগুলোতে সোনার গুঁড়ো ভেসে আসতো। এ স্বর্ণ প্রাপ্তির ফলে সুবর্ন গ্রাম বা সোনারগাঁও নামকরণ হতে পারে। কিংবদন্তী আছে যে, এখানে কোন এক সময় স্বর্ণের বৃষ্টি হয়েছিল এবং এর পর থেকে এ স্থানের নামকরণ হয়েছে সুবর্ন বা সোনারগাঁও। কথিত আছে, বাংলার বাঁর ভূইয়ার অন্যতম ঈশা খাঁর স্ত্রীর নাম ছিল সোনাবিবি। এই সোনাবিবি থেকেই সোনারগাঁও এর নাম করণ হয়েছে। সোনারগাঁও নামকরণের পেছনে উপরে উল্লিখিত তথ্যাবলির কোনটি সত্য তা নিশ্চিত করে বলা যায় না।

সঠিক অনুচ্ছেদ শিরোনাম কোনটি?
titleA. ইতিহাস
titleB. সোনারগাঁওয়ের নামকরণ
titleC. অর্থনীতি
titleD. সোনারগাঁও থানা নামকরণ
উত্তর: titleB